2. ΚΑΝΟΝΙΣΤΙΚΟΝ ΔΙΑΤΑΓΜΑ της 1 Ιουλ./5 Σεπτ. 1942 Περί εκτελέσεως του Ν.Δ/τος “περί ιδρύσεως Αγροτικών Κτηνιατρείων”. Έχοντες υπ’ όψιν το άρθρ. 12 του υπ’ αριθ. 734 Ν.Δ/τος “περί ιδρύσεως Αγροτικών Κτηνιατρείων” δημοσιευθέντος εις το υπ’ αριθ. 406 (τεύχος πρώτον) φύλλον της Εφημερίδος της Κυβερνήσεως της 24/11/41 προτάσει του επί της Γεωργίας Επιτρόπου, απεφασίσαμεν και διατάσσομεν: Αγροτικά Κτηνιατρεία Γενικαί διατάξεις Άρθρ.1.-Τα Αγροτικά Κτηνιατρεία έχουσιν ως προορισμόν την νοσηλείαν, περίθαλψιν και παροχήν κτηνιατρικών συμβουλών προς θεραπείαν των ασθενών κτηνών της περιοχής εν η λειτουργούσιν. “Δύναται ο επί της Γεωργίας Υπουργός δι’ αποφάσεώς του να καθορίζη Κέντρα εξετάσεως ασθενών κτηνών, εις α θα μεταβαίνη ο Διευθυντής του Κτηνιατρείου μετά του αναγκαιούντος, κατά την κρίσιν του, προσωπικού του Κτηνιατρείου, καθ’ ημέρας και τόπους καθοριζομένους δια της αυτής αποφάσεως. Τα εις τα Κέντρα τούτα εξεταζόμενα κτήνη θεωρούνται υπαγόμενα εις την κατηγορίαν των εξωτερικών ασθενών”. Η εντός « » παράγραφος προσετέθη δια του Β.Δ. 11/26 Ιουν.1954. Άρθρ.2.-Τα υπό των Αγροτικών Κτηνιατρείων νοσηλευόμενα ασθενή κτήνη διακρίνονται εις τας κάτωθι 3 κατηγορίας: 1.Εσωτερικά ασθενή, άτινα ενσταυλίζονται κατά την διάρκειαν της νοσηλείας των εν τοις Αγροτικοίς Κτηνιατρείοις. 2.Εξωτερικά, άτινα (ενσταυλιζόμενα εις ιδιωτικούς σταύλους), άγονται προς απλήν εξέτασιν ή νοσηλείαν εις τα Αγροτικά Κτηνιατρεία. 3.Έκτακτα ασθενή, άτινα μη δυνάμενα λόγω της παθήσεώς των να μετακινηθώσιν, επισκέπτονται επί τόπου υπό του Κτηνιάτρου των Αγροτικών Κτηνιατρείων και νοσηλεύονται μερίμνη των ιδιοκτητών των κατά τας υποδείξεις και οδηγίας τούτου. Άρθρ.3.-Τα αγροτικά Κτηνιατρεία κέκτηνται ίδιον φαρμακείον και ιδίαν αποθήκην νομής. Προσωπικόν 1.Διευθυντής Άρθρ.4.-Χρέη Διευθυντού εκτελεί ο ανώτερος ή εν ομοιοβαθμία ο αρχαιότερος των υπηρετούντων κτηνιάτρων. Ούτος διευθύνει την όλην λειτουργίαν του Καταστήματος και ορίζει τας ώρας εργασίας τούτου κατόπιν εγκρίσεως της αρμοδίας Διευθύνσεως του Υπουργείου Γεωργίας. Προτείνει την πρόσληψιν των αναγκαιούντων νοσοκόμων κτηνών, πεταλωτών και σταυλιτών ως και το ημερομίσθιον εκάστου τούτων. Κατανέμει την υπηρεσίαν εις το υπ’ αυτόν προσωπικόν και εποπτεύει επί της καλής εκτελέσεως των καθηκόντων εκάστου και προτείνει την απόλυσιν τούτου δια σφάλματα και παραβάσεις κατ’ επανάληψιν σημειωθείσας. Η τε πρόσληψις και απόλυσις του ημερομισθίου προσωπικού διατάσσεται υπό του Υπουργείου Γεωργίας (Δ/νσις Κτηνοτροφίας) κατόπιν προτάσεως του Διευθυντού του Κτηνιατρείου. Εξετάζει τα παρουσιαζόμενα ασθενή κτήνη και καθορίζει τον τρόπον νοσηλείας εκάστου ως και τας επιβαλλομένας χειρουργικάς επεμβάσεις, ας εκτελεί ο ίδιος. Επισκέπτεται καθ’ εκάστην τα εσωτερικά ασθενή και επιβλέπει επί της καλής εκτελέσεως της διαταχθείσης θεραπείας, της κανονικής χορηγήσεως της νομής και εν γένει περιθάλψεως των ασθενών κτηνών. Επισκέπτεται τα εκτάκτως και βαρέως πάσχοντα ζώα, εκτός της έδρας του Κτηνιατρείου. Η δαπάνη της μεταβάσεως προς επίσκεψιν πασχόντων κτηνών εκτός της έδρας του Κτηνιατρείου βαρύνει τον ιδιοκτήτην του ζώου. Γενικώς δε μεριμνά δια την καλήν και συμφώνως προς τα ισχυούσας διατάξεις λειτουργίαν του Κτηνιατρείου, δι’ ην και τυγχάνει υπεύθυνος έναντι των προϊσταμένων του αρχών. 2.Γραμματεύς–Διαχειριστής Εις ένα των νοσοκόμων κτηνών ο Διευθυντής του Κτηνιατρείου αναθέτει καθήκοντα γραμματέως. Ούτος τηρεί πρωτόκολλον εισερχομένων και εξερχομένων εγγράφων και βιβλίον διεκπεραιώσεως και ενεργεί άπασαν την αλληλογραφίαν υπό την εποπτείαν και κατεύθυνσιν του Διευθυντού του Κτηνιατρείου. Τηρεί βιβλίον υλικού του Νοσοκομείου, βιβλίον αποθήκης νομής και βιβλίον ταμείου. Εισπράττει τα υπό των ιδιοκτητών των ασθενών κτηνών καταβαλλόμενα έξοδα δια την εξέτασιν και γενικώς την νοσηλείαν των ασθενών κτηνών, βάσει διπλοτύπου (ή τριπλοτύπου) αποδείξεως, άτινα και καταθέτει εις το πλησιέστερον Δημόσιον Ταμείον επ’ ονόματι του Κεντρικού Ταμείου Γεωργίας, Κτηνιοτροφίας και Δασών. Σελ. 615 17.Θ.η.2 Αγροτικά Κτηνιατρεία 3.Νοσοκόμοι κτηνών–Πεταλωτής Ούτοι ασχολούνται κυρίως με την νοσηλείαν και διαφρόντισιν εν γένει των ασθενών κτηνών κατά τας διαταγάς του Διευθυντού. Χορηγούσι τα φάρμακα και προβαίνουσιν εις τας διαταχθείσας αλλαγάς και περίθαλψιν των ασθενών κτηνών, συμφώνως προς τας διαταγάς του Κτηνιάτρου και κατά τας ορισθείσας υπ’ αυτού ώρας. Παρασκευάζουσι τα διαταχθέντα υπό του Κτηνιάτρου φάρμακα άτινα και χορηγούσιν αυτοπροσώπως εις τα κτήνη και τας ορισθείσας ώρας. Ειδικώς ο πεταλωτής προβαίνει εις την αρίθμησιν των εσωτερικών ασθενών και εις την πετάλωσιν τούτων κατά τας διαταγάς του Διευθυντού και εν γένει βοηθεί τους νοσοκόμους κτηνών κατά την εξάσκησιν των καθηκόντων των. Τέλος επιμελούνται της καθαριότητος της αιθούσης εγχειρίσεως και αλλαγής και όλου εν γένει του συγκροτήματος του Κτηνιατρείου εν συνεργασία μετά των σταυλιτών. 4.Σταυλίται Ούτοι επιμελούνται ιδιαιτέρως της καθαριότητος των νοσηλευομένων κτηνών δια της ανελλιπούς εκτελέσεως της δερματοκομίας και μεριμνώσι δια την καθαριότητα των σταύλων και εν γένει του Κτηνιατρείου. Παραλαμβάνουσι την νομήν και προβαίνουσιν εις τον καθαρισμόν, διαβροχήν και χορήγησιν ταύτης κατά τας ορισθείσας ώρας. Οδηγούσι τα ασθενή κτήνη δια το πότισμα και παρακολουθούσιν, εναλλασσόμενοι την τε ημέραν και νύκτα, τα ασθενή κτήνη, αναφέροντες πάσαν υποπίπτουσαν εις την αντίληψίν των ανωμαλίαν εις τον Διευθυντήν του Κτηνιατρείου. Βιβλία-Αναφοραί Άρθρ.5.-Τα Αγροτικά Κτηνιατρεία τηρούσι τα κάτωθι βιβλία: 1)Πρωτόκολλον εισερχομένων και εξερχομένων εγγράφων. 2)Βιβλίον διεκπεραιώσεως. 3)Βιβλίον φύλλων μητρώου. 4)Βιβλίον ασθενών κτηνών. 5)Βιβλίον φύλλων νοσηλείας. 6)Βιβλίον δοσοληψίας φαρμακευτικού υλικού. 7)Βιβλίον δοσοληψίας νομής. 8)Ημερολόγιον καταναλισκομένων φαρμάκων. 9)Βιβλίον καταναλωθεισών σκευασιών και ιδιοσκευασμάτων, αγορασθέντων υπό των ιδιοκτητών. Σελ. 616 10)Βιβλίον υλικού του Νοσοκομείου. 11)Βιβλίον Ταμείου ως και οιονδήποτε άλλον βιβλίον όπερ ήθελε κριθή χρήσιμον δια την κανονικήν λειτουργίαν του Κτηνιατρείου. Ο Διευθυντής του Κτηνιατρείου δύναται ν’ αναθέση την τήρησιν των ανωτέρω βιβλίων ή μέρος τούτων εις ένα των νοσοκόμων κτηνών καθοδηγών και επιβλέπων την κανονικήν τήρησιν τούτων δι’ ην είναι και υπεύθυνος. Υπό των Αγροτικών Κτηνιατρείων υποβάλλονται αι κάτωθι καταστάσεις και εκθέσεις. Κατά μήνα: 1.Μηνιαία έκθεσις της λειτουργίας του Κτηνιατρείου ως και μηνιαίον Κτηνιατρικόν δελτίον. Κατά τριμηνίαν: 1.Κατάστασις αναγκαιούντος Φαρμακευτικού και επιδεσμικού υλικού. 2.Κατάστασις καταναλωθέντος Φαρμακευτικού και επιδεσμικού υλικού. 3.Κατάστασις καταναλωθεισών σκευασιών και ιδιοσκευασμάτων αγορασθέντων υπό των ιδιοκτητών των ασθενών κτηνών μετ’ ητιολογημένης εκθέσεως επί της ανάγκης χρησιμοποιήσεως τούτων. 4.Κατάστασις του υπολειφθέντος Φαρμακευτικού υλικού εκ της προηγουμένης τριμηνίας. Κατ’ έτος: 1.Ετησία Κτηνιατρική Στατιστική μετ’ εκθέσεως εν ή εν λεπτομερεία εμφαίνεται ο αριθμός και αι παθήσεις των εξετασθέντων κτηνών, των εσωτερικών ασθενών, των γενομένων εγχειρίσεων, των θανόντων ή θανατώσεων ως και πάσα εν γένει λεπτομέρεια ενδιαφέρουσα την υπηρεσίαν. Εν αυτή επιφέρει τας κρίσεις του επί του τρόπου λειτουργίας του Κτηνιατρείου και προτείνει τα εκ της πράξεως ενδεικνυόμενα μέτρα δια την βελτίωσιν της λειτουργίας αυτού. 2.Εκθέσεις επί της επαγγελματικής αξίας και αποδόσεως του υπ’ αυτόν προσωπικού. Φαρμακείον Άρθρ.6.-Τα Αγροτικά Κτηνιατρεία κέκτηνται ίδιον φαρμακείον όπερ ανεφοδιάζεται μερίμνη της Κεντρικής Υπηρεσίας κατά τριμηνίαν βάσει των τριμηνιαίων καταστάσεων αναγκαιούντος φαρμακευτικού και επιδεσμικού υλικού. Τα φάρμακα τοποθετούνται αναλόγως των ιδιοτήτων και προς αποφυγήν πάσης αλλοιώσεως ή φθοράς αυτών εντός φιαλών, δοχείων κλπ. εφοδιασμένων δια ταινίας εφ’ ων αναγράφεται η ονομασία των. Αγροτικά Κτηνιατρεία 17.Θ.η.2 Τα εκ τούτων δηλητηριώδη ή επικίνδυνα εφοδιάζονται δια προσθέτου ερυθράς ή πρασίνης ταινίας φερούσης δια κεφαλαίων χαρακτήρων τας λέξεις “Δηλητήριον” ή “επικίνδυνον”. Οιαδήποτε ανάληψις και χρησιμοποίησις φαρμάκων ή επιδεσμικού υλικού καταχωρείται αυθημερόν εις το ημερολόγιον καταναλισκομένων φαρμάκων. Εις το τέλος δε εκάστης τριμηνίας συντάσσεται βάσει των εξαγομένων του ως άνω ημερολογίου η κατάστασις καταναλωθέντος φαρμακευτικού και επιδεσμικού υλικού ήτις και υποβάλλεται ιεραρχικώς εις το Υπουργείον Γεωργίας προς έκδοσιν της διαταγής διαγραφής του καταναλωθέντος υλικού. Εν περιπτώσει καθ’ ην επιβάλλεται η χρισιμοποίησις σκευασιών και ιδιοσκευασμάτων ων στερείται το Κτηνιατρείον, ο Διευθυντής του Κτηνιατρείου συμβουλεύει τον ιδιοκτήτην του ασθενούς να προβή εις την αγοράν τούτων εκ του εμπορίου. Αι ούτω προσκομιζόμεναι σκευασίαι και ιδιοσκευάσματα χρεούνται εν τω βιβλίω Διαχειρίσεως Φαρμακευτικού Υλικού, κατά δε το τέλος της τριμηνίας ο Κτηνίατρος υποβάλλει λεπτομερή κατάστασιν των ούτω προσκομισθεισών και καταναλωθεισών σκευασιών και ιδιοσκευασμάτων μετ’ ητιολογημένης εκθέσεως επί της ανάγκης χρησιμοποιήσεως τούτων. Αποθήκη νομής Άρθρ.7.-Δια την διατροφήν των εσωτερικών ασθενών, τα Αγροτικά Κτηνιατρεία δύνανται να κέκτηνται ιδίαν αποθήκην νομής, ης τας κλείδας τηρεί ο Διευθυντής του Κτηνιατρείου, ων υπεύθυνος δια την καλήν συντήρησιν και διάθεσιν ταύτης. Ο εφοδιασμός των Αγροτικών Κτηνιατρείων δι’ ειδών νομής εκτελείται κατ’ αρχήν βάσει προχείρου μειοδοτικού διαγωνισμού, υποβαλλομένου ιεραρχικώς προς έγκρισιν εις το Υπουργείον Γεωργίας. Δύνανται όμως οι ιδιοκτήται των ασθενών κτηνών να προσκομίσωσι την προοριζομένην δια το ασθενή των κτήνη νομήν, ην και παραδίδουσιν επί αποδείξει εις τον Διαχειριστήν του Κτηνιατρείου, πλην τα προσκομιζόμενα είδη νομής ως και η ποσότης ταύτης δέον να συμφωνεί απολύτως προς την διατροφήν των λοιπών εσωτερικών ασθενών, την υπό του Κτηνιατρείου καθοριζομένην. Τηρείται βιβλίον νομής και ενεργείται καθ’ εκάστην εγγραφή των προσκομιζομένων ειδών νομής και συντάσσονται τα δικαιολογητικά της καταναλωθείσης ποσότητος άτινα υποβάλλονται εις την προϊσταμένην Αρχήν δια τον ενδεικνυόμενον έλεγχον και έκδοσιν της διαταγής διαγραφής ταύτης. Τρόπος λειτουργίας Άρθρ.8.-Τα ασθενή κτήνη οδηγούνται εις τα Κτηνιατρεία προς εξέτασιν κατά τας ορισθείσας ώρας. Μετά ταύτα τα ασθενή εξετάζονται υπό του Κτηνιάτρου, όστις καθορίζει το είδος της ασθενείας, τον τρόπον νοσηλείας, τας απαιτουμένας τυχόν χειρουργικάς επεμβάσεις, τον πιθανόν χρόνον νοσηλείας και αναλόγως της παθήσεως και σοβαρότητος της νόσου συμβουλεύει τον ιδιοκτήτην, είτε να εμπιστευθή το κτήνος προς νοσηλείαν εις το Κτηνιατρείον είτε να νοσηλεύση τούτο αυτοπροσώπως εν τη οικία του. Αναλόγως δε της σοβαρότητος της ασθενείας το κτήνος κατατάσσεται εις τα εσωτερικά ή εξωτερικά ασθενή. 1.Εσωτερικά ασθενή Άμα τη εγγραφή παντός κτήνους εις τα εσωτερικά ασθενή καταρτίζεται πλήρες φύλλον μητρώου τούτων και λαμβάνει αύξοντα αριθμόν μητρώου του Κτηνιατρείου αποτυπούμενον επί της αριστεράς οπλής. Μετά ταύτα υποβάλλεται εις ενδοφλέβιον μαλεϊνισμόν προς εξακρίβωσιν της υγιεινής αυτού καταστάσεως από μάλεως, ενσταυλιζόμενον κατά την διάρκειαν τούτου, εις ίδιον σταύλον καλούμενον σταύλον εισερχομένων και ποτιζόμενον κατ’ ιδίαν εις ατομικήν υδρίαν. Εάν ο ενδοφλεβαρικός μαλεϊνισμός αποβή θετικός ή αμφίβολος, υποβάλλεται και εις υποδόρειον τοιούτον, ως και εις την κατά BORDET JENGOU αντίδρασιν αποστελλομένου προς τούτο ορρού αίματος εις το πλησιέστερον Κτηνιατρικόν Μικροβιολογικόν Εργαστήριον. Αναλόγως δε της εκβάσεως τούτων, λαμβάνονται τα εν τω από 26 Μαρτ.1936 Δ/τι προβλεπόμενα μέτρα. Αν τουναντίον ο μαλεϊνισμός αποβή αρνητικός τότε το κτήνος, οδηγείται εις τον κοινόν σταύλον ένθα λαμβάνει ιδίαν θέσιν ενδεικνυομένην υπό του αριθμού μητρώου του. Ακολούθως καθορίζεται η ακολουθητέα θεραπευτική αγωγή, ορίζεται η ημερομηνία εγχειρίσεως και καταρτίζεται το φύλλον νοσηλείας ούτινος αντίγραφον αναρτάται εις πινακίδα ανηρτημένην παρά την θέσιν του εν τω σταύλω. Ο ιδιοκτήτης ειδοποιείται περί της ημερομηνίας της εγχειρίσεως εις ην δύναται να παρασταθή εάν επιθυμή τούτο. Εις τα Αγροτικά Κτηνιατρεία γίνονται κατ’ αρχήν δεκτά ως εσωτερικά ασθενή, κτήνη χρήζοντα χειρουργικής επεμβάσεως και ων η διάρκεια νοσηλείας δεν προβλέπεται μεγαλυτέρα των 20 ημερών. (Αντί για τη σελ. 617) Σελ. 617(α) Τεύχος 1128-Σελ.61 17.Θ.η.2 Αγροτικά Κτηνιατρεία 2.Εξωτερικά ασθενή Δια ταύτα καθορίζεται η πάθησις, το είδος και ο τρόπος νοσηλείας η οποία και εκτελείται είτε επί τόπου είτε υπό του ίδιου ιδιοκτήτου εν τω σταύλω του, κατά τας υποδείξεις και συμβουλάς του Κτηνιάτρου. 3.΄Εκτακτα ασθενή Εν περιπτώσει εκτάκτου ασθενείας ενός κτήνους και αδυναμίας οδηγήσεως τούτου εις το Κτηνιατρείον, ο Κτηνίατρος δύναται να επισκεφθή τούτο και εκτός του Κτηνιατρείου και εις απόστασιν ουχί μεγαλυτέραν των 25 χιλιομέτρων από τούτου, υπό τον όρον όπως ο ιδιοκτήτης καταβάλει τα έξοδα μεταβάσεως και επιστροφής. Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 